paragraph_text: Bedrena vena se nastavlja na tok zakoljene vene (lat. vena poplitea) nakon što ona prođe kroz lat. hiatus tendineus, a završava kao vanjska bočna vena (lat. vena iliaca externa) kad prođe ispod preponske sveze (lat. ligamentum inguinale). Bedrena vena u svom toku prati bedrenu arteriju (lat. arteria femoralis), u bedrenom trokutu (lat. trigonum femorale) leži medijalno od bedrene arterije i nalazi se u zajedničkoj vezivnoj ovojnici s bedrenom arterijom.